Държавен вестник, бр. 74, 2020 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  74
1. информацията по т. 1 се актуализира в 
7-дневен срок от узнаването и се архивира;
2. информацията по т. 2 се публикува в 
едномесечен срок от влизане в сила на на­
казателното постановление за налагане на 
административното наказание и остава пуб­
лична в продължение на 5 години;
3. информацията по т. 3 се публикува в 
едномесечен срок от влизане в сила на ре­
шението за прилагане на надзорната мярка 
и остава публична през срока на нейното 
действие;
4. информацията по т. 4 се публикува в 
едномесечен срок от влизане в сила на ре­
шението за налагане на дисциплинарната 
мярка, включително и произтичащите от нея 
последици, и остава публична през срока на 
нейното действие;
5. информацията по т. 5 се публикува в 
14-дневен срок от датата на решението на 
Комисията за публичен надзор над регистрира­
ните одитори, с което оценката е определена, 
и остава публична до приемането на решение 
за нова оценка;
6. информацията по т. 6 се публикува в 
7-дневен срок от получаване на уведомлението 
в комисията.
Вписване на промени в регистъра
Чл. 11. (1) При промяна в подлежащите на 
вписване обстоятелства лицата по чл. 10, ал. 1 
и 2 в 7-дневен срок от настъпването є уведо­
мяват писмено Комисията за публичен надзор 
над регистрираните одитори чрез попълване 
на информацията съгласно приложение № 5 
и приложение № 6. 
(2) Вписването на промени в регистъра 
се осъществява чрез електронна платформа, 
публикувана на интернет страницата на Коми­
сията за публичен надзор над регистрираните 
одитори https://www.e-cposa.bg/.
(3) Комисията за публичен надзор над 
регистрираните одитори предоставя достъп 
до електронната платформа по ал. 2 в едно­
месечен срок от датата на първоначалното 
вписване на регистрирания одитор в регис­
търа. Достъпът се осигурява чрез посочената 
от регистрирания одитор електронна поща за 
контакт в съответното заявление за първона­
чално вписване в регистъра.
(4) Заявлението и документите по ал. 1 се 
подават лично, по пощата с обратна разписка 
или по електронен път, подписани с електро­
нен подпис съгласно Закона за електронния 
документ и електронните удостоверителни 
услуги. 
(5) Всяко подадено по реда на ал. 2 уве­
домление получава уникален регистрационен 
номер, който се визуализира в съответния 
потребителски профил на електронната плат­
форма в списъка с подадени документи от 
регистрирания одитор.
Сигурност на информацията
Чл. 12. (1) Системата за управление на 
сигурността на информацията от регистъра 
осигурява ефективно управление на пове­
рителността, целостта и наличността на 
информацията в съответствие с принципите 
на стандартите за управление сигурността на 
информацията.
(2) Електронната платформа осигурява 
проследимост на информацията по отношение 
на идентифициране на лицата и хронология 
на данните за достъп и извършени промени.
(3) Информацията от електронната плат­
форма се архивира ежедневно на мрежово 
устройство за архивиране на данни.
(4) За постигане на целите по ал. 1 предсе­
дателят на Комисията за публичен надзор над 
регистрираните одитори организира извършва­
нето на външен ИТ одит на информационната 
система по поддържане на регистъра веднъж 
на всеки три години.
Архивиране на информацията на хартиен 
носител
Чл. 13. (1) Подадените заявления за впис­
ване заедно с приложените към тях доку­
менти, писмените уведомления за промяна в 
обстоятелствата, заявленията за отписване и 
за повторно вписване, както и всички други 
документи на хартиен носител, съдържащи 
информация, свързана с поддържането на ре­
гистъра, се съхраняват в специално създаден 
за целта архив за срок 10 години от датата 
на отписване от регистъра на съответния 
регистриран одитор.
(2) За приемане, съхраняване, обработване 
и използване на документите от архива се 
осигуряват подходящи помещения и шкафове 
с ограничен достъп.
(3) Достъп до архива имат само длъжност­
ните лица, определени по реда на чл. 3, ал. 2, 
а в тяхно отсъствие – друго длъжностно лице, 
определено със заповед на председателя на 
Комисията за публичен надзор над регистри­
раните одитори.
Преходни и заключителни разпоредби
§ 1. Комисията за публичен надзор над 
регистрираните одитори организира извърш­
ването на външен ИТ одит на информацион­
ната система по поддържане на регистрите в 
6-месечен срок от приемането на тази наредба.
§ 2. Тази наредба е приета от Комисията 
за публичен надзор над регистрираните оди­
тори на основание чл. 20, ал. 8 от Закона за 
независимия финансов одит.
§ 3. Тази наредба е приета от Комисията за 
публичен надзор над регистрираните одитори 
с Решение № 103 от 14.07.2020 г.
Председател: 
Огнян Симеонов